Trichiurus

***Trichiurus*** é un xénero de peixes teleósteos mariños da orde dos perciformes, suborde dos escombroideos, que é o tipo da familia dos triquiúridos e da subfamilia dos triquiurinos.

O xénero comprende polo menos nove especies semipeláxicas, a maioría aínda pouco coñecidas, que forman parte dos chamados *peixes dos grandes fondos*, porque viven a gran profundidade, e que son  coñecidos vulgarmente, debido é súa morfoloxía, como **sabres**, ou **peixes sabre**.

Son longos, delgados e xeralmente de cores azulada ou prateada. Reduciron considerablemente as aletas pelvianas e a caudal (que ás veces están ausentes), o que lles dá un aspecto similar a unha anguía. Son depredadores, e a súa boca é grande e está armada con dentes longos e afiados.

A súa antigüidade nos mares da Terra remóntase ao eoceno. ao que deben os nomes vulgares de **sabres** ou **peixes sabre**.

Depredadores, a súa boca e grande, e nas mandíbulas teñen longos dentes afiados de tipo *cairo*.

A aleta dorsal é moi longa, estendéndose todo ao longo do corpo, coa parte de raios brandos máis longa que a parte con raios espiñentos, distinguíbeis ambas as partes por unha marca nalgunhas especies. A aleta caudal é pequena, e algunhas veces está ausente. As aletas pectorais insírense na parte baixa do corpo, e as aletas pectorais, de estaren presentes, son case vestixiais.

**Trichiurus auriga* Klunzinger, 1884
**Trichiurus australis* Chakraborty, Burhanuddin & Iwatsuki, 2005
**Trichiurus brevis* Wang & You, 1992
**Trichiurus gangeticus* Gupta, 1966
**Trichiurus lepturus* Linnaeus, 1758
**Trichiurus margarites* Li, 1992
**Trichiurus nanhaiensis* Wang & Xu, 1992
**Trichiurus nickolensis* Burhanuddin & Iwatsuki, 2003
**Trichiurus russelli* Dutt & Thankam, 1967

Porén, o ITIS recoñece dúas especies máis:
**Trichiurus japonicus* Temminck & Schlegel, 1844 e
**Trichiurus nitens* Garman, 1899 	

Cómpre sinalar que a sistemática do xénero pode modificarse como resultado do descubrimento de novas especies ou a contribución das análises xenéticas do ADN mitocondrial.

## Antigüidade 
Apareceron por primeira vez no rexistro fósil durante o eoceno, no terciario inferior.

## En Galicia 
Nas augas galegas é frecuente a especie *Trichiurus lepturus* Linnaeus, 1758.

## Galería de imaxes da especie *Trichiurus lepturus* 

File:Trichiurus lepturus Pakistan 2.png|Exemplar capturado en Paquistán
File:Fish4504 - Flickr - NOAA Photo Library.jpg|Espécime disecado, capturado no golfo de México
File:Hairtail head.JPG|Cabezas, coa boca pechada, nun mercado de Pelabuhanratu, Xava
File:Largehead hairtail.jpg|Cabeza dun exemplar vivo, coa boca aberta
File:Trichiurus lepturus head SI.jpg|Boca aberta
File:Ikan layur Pelabuhan Ratu.JPG|Exemplares á venda no *Pelabuhan Ratu Fish Market*, Sukabumi, Xava
File:Trichiurus lepturus FishMarketInTokyo.JPG|Exemplares á venda nun mercado de Tokyo
File:KOCIS Trip to Jeju Island and Seoul (6278755261).jpg|Preparados para comer, nun restaurante da illa de Jeju, Corea do Sur

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU.: BPC Publishing. ISBN 0-7064-0393-2.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega, S, A. ISBN 84-282-1161-2, pp.&nbsp;234–235.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Rodríguez Villanueva, Xosé Luís e Xavier Vázquez Álvarez (1992): *Peixes do mar de Galicia (II). Peixes óseos: xeneralidades, clasificación e orde perciformes.* Vigo: Xerais. ISBN 84-7507-793-5, pp.&nbsp;224–229.

### Outros artigos 
* Triquiúridos

### Ligazóns externas 
* *Trichiurus* Linnaeus 1758  en Fossilworks. 
* *Trichiurus* Linnaeus, 1758 no WoRMS.
* *Trichiurus* Linnaeus, 1758 no ITIS.
* *Trichiurus* na ADW.
* *Trichiurus*  na EOL.
* *Trichiurus* no NCBI.